Never Let Me Go
Never Let Me Go ("Meni qoʻyib yuborma") — asli yaponiyalik boʻlgan britan yozuvchisi Kazuo Ishiguroning 2005-yildagi romani. 2005-yilgi Buker mukofoti va 2006-yilgi Artur Klark mukofotiga nomzod boʻlgan. Time jurnali boʻyicha yilning eng yaxshi romani, jurnal talqiniga koʻra 1923-yildan 2005-yilgacha ingliz tilidagi eng yaxshi 100 ta roman roʻyxatiga kiritilgan. The Guardian boʻyicha 21-asrning 100 ta eng yaxshi kitoblari roʻyxatida toʻrtinchi oʻrinni egallagan. 2007-yilda L. Motylev tarjimasi asosida rus tilida nashr etilgan. Garchi roman ilmiy fantastika elementlarini oʻz ichiga olgan boʻlsa-da, u ilmiy fantastika asari sifatida namoyish etilmagan. 2010-yilda romanning filmga shakli chiqdi. Rejissyor Mark Romanek va bosh rollarni Keri Mulligan, Andrew Garfield va Keira Knightley ijro etgan. 2022-yil may oyida FX Kazuo Ishiguro ning shu nomli romani asosidagi serial ustida ishlayotgani maʼlum boʻldi.